cyanic-selkie/wikianc huggingface dataset:
Baryton (strykeinstrument)
Luigi Tomasini, konsertermester i hoffkapellet som Haydn ledet, skrev 24 barytontrioer på bestilling av prins Nikolaus I. Det er bevart verk av Joseph Burgksteiner (?) og Anton Neumann (1740–1776), og Andreas Lidl (ca. 1740–1789), cellist i det esterháziske kapellet, publiserte 6 trioer i London (1776), 6 trioer i Paris og ytterligere 6 i London. Sebastian Ludwig Friedel skrev noen upubliserte verk som sannsynligvis er tapt. Tidlig på 1960-tallet ble det oppdaget en serie italienske canzonetti for diverse sangstemmer med barytonakkompagnement signert Vincenzo Hauschka (1766–1840). Disse ble oppført og publisert i årene etter.
Innspillinger med musikk for baryton gjøres av eksempelvis av The Hauschka Ensemble og Esterhazy Ensemble. Sistnevnte har per januar 2016 gitt ut 30 album med barytonmusikk.
Fylkesvei 166
Fylkesvei 166 (Fv166) går mellom Lysaker og Fornebu i Bærum. Veiens lengde er 2,1 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Paul Rachman
Paul Rachman (født i New York, NY den 13. september) er en amerikansk regissør som regisserte den omtalte dokumentaren om punkmusikk fra 2006, American Hardcore, som hadde premiere under Sundance Film Festival, og ble gitt ut av Sony Pictures Classics. Han er også en av grunnleggerne av Slamdance Film Festival. Han startet sin karriere som en musikkvideoregissør med lavbudsjettfilmer for band som Gang Green og Bad Brains. Han skrev senere under på en kontrakt med Propaganda Films, hvor han regisserte musikkvideoer for blant annet Alice in Chains, The Replacements, Kiss, Pantera, Joan Jett, og Roger Waters. Hans feature film-debut kom i form av en lavbudsjetts film noir, Four Dogs Playing Poker, med Forrest Whittaker, Tim Curry og Balthazar Getty, gitt ut av Warner Home Video. Han bor i New York City.
Hymne
Hymne (fra gresk ύμνος) betyr lovsang og betegnet i antikken en enkel høystemt lovprisning av guder eller mennesker. Begrepet brukes i kirkemusikk om en lov- eller takkesang til Guds ære. Paulus’ oppfordring til efeserne: ”og syng sammen, la salmer, hymner og åndelige sanger lyde!” (Ef. 5:19) viser at hymnen ble tatt i bruk allerede hos den første generasjon kristne.
I oppfordringen bruker Paulus hymner sammen med salmer (ψαλμόις) og sanger (ώδαις). Antakelig utgjorde de en enhetlig sangform som var karakteristisk i den urkristne menigheten.
En av årsakene til at det er vanskelig å skille mellom formene er at de til dels brukes om hverandre i Septuaginta for å gjengi de samme hebraiske ord som knyttes til det gamle testamentets salmer.
Ambrosius (339 -397) skal ha fornyet den liturgiske sang, og ca. 40 salmer går under Ambrosius’ navn, men ikke alle disse kan føres tilbake til ham. Kun 14 regnes som 100% autentiske. Til og med den såkalte ambrosianske lovsang ”Te deum laudamus” (O store Gud vi lover deg) er ikke diktet av Ambrosius, men har ukjent opprinnelse.
Hymne blir videre benyttet om nasjonalsanger (f. eks. Hymne til Den russiske føderasjonen). I Norge blir Elias Blix': "Gud signe vårt dyre fedreland" betegnet både som Fedrelandshymnen og Fedrelandssalmen. Da NRK i 2010 besluttet å avslutte avspillingen av Fedrelandshymnen, ble det veldig sterke protester. NRK omgjorde vedtaket, og den kan fortsatt høres tre minutter før sju hver søndag morgen.
Den tverrvitenskapelige fagdisiplin som gjennom historiske og analytiske studier arbeider med den kristne sangen kalles hymnologi. Hymnologi er ikke en selvstendig universitetsdisiplin, men det finnes et forskningsnettverk for nordiske hymnologer tilknyttet Nordisk institutt for hymnologi (Nordhymn).
Stepa Stepanović
Stepa Stepanović (serbisk: Степа Степановић) (født 12. mars 1856, død 29. april 1929) var en serbisk feltmarskalk som var med i Serbias kriger fra 1876 til 1918.
Monroe kullkraftverk
Monroe kullkraftverk er et kullkraftverk i Monroe County, delstaten Michigan i det østlig-sentrale USA. Det har en installert produksjonskapasitet på 3 280 MW, fordelt på 4 omtrent like store blokker / turbiner. Operatør er Detroit Edison Co. Dette er delstatens største kraftverk målt etter effekt, og det tredje sterkeste kullkraftverket i USA.
Anlegget ble bygget ut i årene 1970–1974. Brenselkilden er bitumenøst kull.
I 2006 hadde hele anlegget utslipp på 17,40193 millioner tonn CO2.
Novelletter
Novelletter kan vise til:
Kevin Kerslake
Kevin Kerslake (født ??) er en amerikansk regissør av musikkvideoer. Han har regissert videoer for Stone Temple Pilots, Filter, R.E.M., 311, Faith No More, Green Day, The Used, Depeche Mode, The Smashing Pumpkins, Papa Roach, Nirvana, Rise Against, The Offspring, og Blue October, samt flere andre band.
Han har også regissert videoen for Rise Againsts «Re-Education (Through Labor)» (fra albumet Appeal to Reason, 2008), og Blue Octobers «Dirt Room» (fra albumet Approaching Normal, 2009).
Kerslake har blitt hedret av mange. Gitaristen fra The Offspring, Kevin «Noodles» Wasserman, har nevnt at Kerslakes videoer er unike.
Hombres
Hombres er en norsk-svensk kriminalserie som gikk svenske Kanal 5 i 2006 og på TVNorge i 2007. Serien handler om fire unge menn som utfører det de anser som det perfekte kupp. Christian Skolmen har en sentral rolle.
Serien ble ingen seersuksess, hverken i Sverige eller Norge.
Hombres var en samproduksjon mellom de to SBS-eide kanalene TVNorge og Kanal 5 og skal ha kostet 24 millioner kroner å produsere. Den ble sendt på svenske Kanal 5 i 2006.
Handling
Den småkriminelle finansakrobaten Pål Skogland har nylig sittet i fengsel. Der har han fått greie på et fondsfirma som besitter 354 millioner svarte kroner. Skogland danner et team for å få tak i pengene. Med seg får han Manne af Ejderhorn, en overklassegutt, og brødrene Victor og Emil Carlberg. De to sistnevnte jobber i fondsfirmaet pengene skal stjeles fra. Pengene skal etter planen overføres til en bank på Mallorca og siden de er svarte kan ingen anmelde kuppet. Ranet går etter planen og pengene overføres til Mallorca. Etter at de nyrike kuppmakerne kommer til middelhavsøya begynner imidlertid problemene å melde seg. Der oppstår det splid mellom dem og etterhvert oppstår det et høk over høk-spill med overraskende vendinger.
Seertall og mottakelse
Hombres ble en seerfiasko, både i Norge og Sverige. Premieren i Sverige ble kun sett av 160 000, mens kun 90 000 så andre episode. De lave seertallene førte til at Kanal 5 besluttet å flytte den til et annet sendetidspunkt.
Serien ble heller ingen seersuksess i Norge, der den i snitt ble sett av 98 000. Første episode hadde 177 000 seere og siste episode 90 000.
Dagbladets TV-anmelder gav den terningkast fem, VG terningkast tre, Bergens Tidende terningkast fem, Aftenposten terningkast tre og CINERAMA terningkast fire.
Regjeringen Deuntzer
Regjeringen Deuntzer var Danmarks regjering fra 24. juli 1901 til 14. januar 1905. Den var utgått fra Venstre.
Regjeringen besto av følgende ministre:
Saint-Denis
Saint-Denis kan vise til:
Daqingshan
Daqingshan (大箐山县, Dàqìngshān Xiàn) er et bydistrikt i byprefekturet Yichun i den kinesiske provins Heilongjiang. Det har et areal på 1 041 km² og teller 37 000 innbyggere (2004).
Hongxing
Hongxing (红星区) er et bydistrikt i byprefekturet Yichun i den kinesiske provins Heilongjiang. Det har et areal på 3 042 km² og teller 30 000 innbyggere (2004).
Liland skole
Liland skole kan referere til:
Sestroretsk
Sestroretsk (russisk: Сестроре́цк, finsk: Siestarjoki, svensk: Systerbäck) er en by i Kurortnyj-distriktet i den føderale byen St. Petersburg i Russland. Den ligger ved elva Sestras utløp i Finskebukta, rundt 25 km nordvest for sentrum av St. Petersburg. Innbyggertall: 40 287 (folketelling 2002).
I 1812 ble byen innlemmet i Storhertugdømmet Finland. I 1864 ble byen overdratt til Russland i bytte mot et løfte om kompensasjon, etter sigende i form av tilgang til en isfri havn ved Barentshavet ved Petsamo.
I 1875 eksperimenterte Fjodor Pirotskij med elektrisk drevne jernbanevogner på Sestroretsk-banen. Elektrisiteten ble overført over en avstand på rundt en kilometer. Selv om eksperimentet ikke varte, så var dette verdens første bruk av elektrisitet til drift av jernbaner.
Den nordvestlige delen av byen var en del av Finland, under navnet «Rajakoki», fra Finlands selvstendighet i 1917 til 1940, og igjen 1941-1944.
Båtben
Båtben er flertydig:
La Flèche Wallonne 2011
La Flèche Wallonne 2011 var den 75. utgaven av sykkelrittet La Flèche Wallonne. Det ble arrangert 20. april 2011.
Mills Brothers
Mills Brothers var en amerikansk vokalgruppe. Gruppen ble etablert rundt 1925 i Piqua i Ohio) som Four boys and a guitar og bestod av brødrene Inspirert av farens barbershop-kvartett, fremførte de sanger i jubilee-stil, først på lokale vaudeville-scener, før de flyttet til New York i 1930. Der oppnådde kvartetten stor suksess med innspillinger av Tiger rag (1931) og Dinah (duett med Bing Crosby i 1932), filmen The big broadcast (1932) og melodiene «St. Louis Blues» og «Bugle Call Rag», før John Jr.'s bortgang i 1936. Faren John Sr. var med fra 1937 til 1956, og gruppen gjorde innspillinger med Ella Fitzgerald og Louis Armstrong, men hadde ikke store salg før Paper Doll (1943) og Glow Worm (1952).
De spilte med Oslo-kvartetten Funny Boys i Gamle Logens store sal, sist i februar 1938. Deres andre besøk var ett år senere. De fikk i 1966 æren av å representere Danmark i den nye nordvisjons-serien Småshow, innslaget het «Et gjensyn med Mills Brothers» fra en konsert som forøvrig også utkom på platen The Mills Brothers in Tivoli (København). Året etter ble de spilt av Jon Anders Helseth for NRK i serien «Cabaret International». Vokalgruppen innledet serien «Vi prater og plater» med Totto Osvold i 1968. Ved nok et besøk i Tivoli (København) i 1968, fortalte de at de nok trodde de ville besøke Oslo snart, noe de gjorde på Momarkedet. Trioen Herbert, Harry og Donald fortsatte inntil 1982 med opptredener.
Liodden
Liodden er et lite sted i Nesbyen kommune i Hallingdal på østsida av Hallingdalselva, ca. 160 m. over havet, 7 km sør for Nesbyen, og 5 km nord for Bromma (Børtnes). Stedet er en del av Liegrenda (Liagardene), som ligger litt lengre øst bak en åsrygg. Liegrenda har 40 – 50 husstander, mens bare 4 – 5 av disse ligger på Liodden. En del hus er fraflyttet, men brukes som fritidsboliger. På vestsida av elva går Rv7, på østsida av elva går Bergensbanen. Liodden stasjon ble lagt ned for mange år siden, og ble revet ca. år 2003.
Det er lite næringsvirksomhet i bygda, utenom jord og skogbruk. De fleste har arbeid utenfor bygda. Det er en campingplass på Liodden, og noen driver med gravearbeid i tillegg til primærnæringen. Det er også et enmannsfirma som driver med skiltproduksjon. Flere mindre vannfall er under prosjektering/utbygging (2007).
I 1989 ble en vesentlig flaskehals på bygdeveien fjernet, da det ble bygd vei over jernbanen som erstatning for en smal og lav undergang. I 1999 ble flaskehals nr. 2 fjernet, da det ble bygd ny bro over Hallingdalselva. Den gamle broen fra 1959 var veldig smal, og kunne bare ta kjøretøy på max. 10 tonn.
Øst for Liodden ligger Liemarka (ca. 1000 moh.), et område som strekker seg over mot Vassfaret nasjonalpark. Det er et kupert og vakkert fjellområde med mange fiskevann. Det blir drevet aktiv fiskekultur. Fiskekort kan kjøpes via selvbetjening. Det er også jakt på elg, hare og rype. Høyeste fjell er Blåfjell (1154 moh.) Her er ca. 200 hytter og setrer. Ved Kråkehaugen lengst øst mot Vassfaret ligger Vassfartoppen serveringssted med en liten alpinbakke. En ny utbyggingsplan er godkjent med vel 100 nye hyttetomter. Veien inn i området ble rustet skikkelig opp straks etter århundreskiftet, og fremstår i dag som en meget god grusveg. Veien er avgiftsbelagt.
Bijeljina
Bijeljina (kyrillisk: Бијељина) er en by og kommune i nordøstlige deler av Republika Srpska i Bosnia-Hercegovina. Byen ligger på den flate og fruktbare sletten Semberija bare 6 km fra grensen til Serbia.
Foreløpige tall fra folketellingen i 2013 viste at Bijeljina hadde 114,663 innbyggere. Folketellingen i 1991 som oppga en befolkning på 96 796.
Byen ble første gang nevnt i dokumenter etter presten Dukljanin, der han nevner at grev Bele-Pavlimir vant over ungarere i «dalen Belina». Bijeljina ble også nevnt 3. mars 1446, da en handelsmann fra Dubrovnik ble ranet her.
Bijeljina har i de siste 500 åra skiftet ut hele befolkningen. Første gang var da tyrkerne kom i 1520 og andre gang da østerrikerne kom i 1716.
Den eldste bygningen i byen stammer fra tiden omkring 1548, og er et serbisk kloster kalt Tavna.
Under Bosnia-krigen i 1992 var Bijeljina en av byene hvor muslimske innbyggere ble fordrevet av Arkan, Željko Ražnatović og hans Tigre.
Landsbygdens författarstipendium
Studieförbundet Vuxenskolans författarpris, inntil 2008 kalt Landsbygdens författarstipendium er en svensk litterær pris på 25 000 SEK og deles ut av Studieförbundet Vuxenskolan (SV). Prisen deltes ut for første gang i. Stipendiet tildelas en forfatter som har den svenske landsbygden som utgangspunkt.
Sleipner (andre betydninger)
Sleipner har flere betydninger:
.tj
Registrering
Registrering gjøres direkte på andre nivå, eller på tredje nivå under kategoriserte subdomener på andre nivå. Følgende subdomener er tilgjengelige for registrering: ac.tj, aero.tj, biz.tj, co.tj, com.tj, coop.tj, dyn.tj, edu.tj, go.tj, gov.tj, info.tj, int.tj, mil.tj, museum.tj, my.tj, name.tj, net.tj, org.tj, per.tj, pro.tj, web.tj
Registreringer behandles av akkrediterte registrarer.
Eksterne lenker
Toppdomän
Svanfossen
Svanfossen er en foss i elven Vorma beliggende i Fenstad i Nes kommune i Viken.
Mjøsa ble første gang regulert i 1859 med en dam i Sundfossen ved Eidsvoll, som skulle øke vanndybden i Vorma for å lette helårstrafikk mellom Mjøsa og Eidsvoll i Vormas øvre deler mellom Eidsvoll og Minnesund. På denne måten kunne jernbanen fra Oslo korrespondere med dampbåtene til de tre mjøsbyene og videre frakt av mennesker og gods fra Lillehammer nordover Gudbrandsdalen til Trondheim.
Reguleringsdammen for Mjøsa i Svanfossen (lenger ned i Vorma) sto ferdig i 1910 og har blitt ombygget flere ganger opp gjennom årene. Dammen i sin nåværende form sto ferdig i 1963. Glommens og Laagens Brukseierforening har konsesjon for regulering av Mjøsa, den siste med gyldighet fra 1947.
Svanfoss sluse ligger ved Svanfossen. Slusen gir adkomst mellom Mjøsa og Vormas nedre deler samt Glomma mellom Rånåsfoss og Funnefoss. Slusen var stengt fra 1973 til 1993, da en restaurert sluse ble åpnet igjen etter et samarbeid mellom NVE, Eidsvoll kommune, Nes kommune og Glommens og Laagens Brukseierforening.
Presque Isle kullkraftverk
Presque Isle kullkraftverk er et kullkraftverk ved Lake Superior i Marquette County, delstaten Michigan i det østlig-sentrale USA. Det har en installert produksjonskapasitet på 617 MW, fordelt på 7 blokker / turbiner. Operatør er Wisconsin Energy Co.
Anlegget ble bygget ut i årene 1955–1979. Brenselkilden er bitumenøst kull og koks.
I 2006 hadde hele anlegget utslipp på 3,98492 millioner tonn CO2.
Axel Smeets
Axel Smeets (født 12. juli 1974 i Brussel) er en tidligere belgisk fotballspiller og nå fotballagent. Han har tidligere spilt for Bosvoorde, Anderlecht, Standard Liège, Salamanca, Gent, Charleroi, Sheffield United, Lierse, Ham-Kam og Ankaragücü. Han er høyreback, og har 25 kamper for det belgiske U21-landslaget.
Smeets skulle egentlig spille for Torino i 2004, men i de avgjørende forhandlingene ble det uenighet, og han kom til Hamar i stedet. Der var han en av de ledende spillerne da Ham-Kam kom på femteplass i sin første sesong i eliteserien på ni år. NISO satte ham som høyreback i sitt årets lag for 2004.
Etter at den aktive spillerkarrieren tok slutt i 2006 begynte Smeets som spilleragent hos belgiske Star Factory Football Management, hvor han fikk ansvaret for Skandinavia og Norge.
Toppsnegler
Toppsnegler er bløtdyr, og en familie snegler som lever i saltvann (marine). De er utbredt i alle hav i hele verden. Skallet har et tykt og skinnende perlemorlag, derfor har disse sneglene vært brukt i produksjon av prydgjenstander og knapper.
EM i friidrett 1998 – 100 meter kvinner
100 meter damer ved EM i friidrett 1998 ble avholdt på Népstadion i Budapest, Ungarn den 18. og 19. august.
Marit Nyberg Birknes representerte Norge, men klarte ikke kvalifisere seg til finalen.
Runde 1
Kvalifisering: De tre første i hvert heat (Q) og de fire raskeste ellers (q) gikk videre til semifinalene.
Semifinaler
Kvalifisering: De fire første i hvert heat (Q) gikk videre til finalen.
Toppsnegler
Utseende
Skallet er vanligvis rød brunt med en riflet og  knudret overflate Skallbredden er 25-30 millimeter. Skallet består hovedsakelig av kalsiumkarbonat (CaCO3) og er udelt (ett skall) og høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.
Inne i skallet ligger kroppens indre organer oppkveilet. Det er kjønnsorganer, fordøyelsesorganet, kalt innvollssekken. Innvollssekken er usymetrisk.
Toppsnegler er i tradisjonell systematikk plassert i gruppen  forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Forgjellesnegler har gjellene plassert foran hjertet. Åndedrett skjer via et hull i framkanten av skallet.
Levevis
Toppsnegler lever i saltvann fra 0-30 meters dyp. De er vanligst der det er mye svamper og sekkdyr. De lever av plantemateriale som alger, som de skraper av større planter, stein o.l. med raspetungen.
Toppsnegler er enkjønnet, det vil si at det er både hanner og hunner. Hunnen legger eggene i gelékapsler som klebrer seg til underlaget. Etter en tid klekker eggene.
Systematisk inndeling
Denne inndelingen følger Bouchet, P. & Rocroi, J.-P. 2005..
Maria Elisabeth Bach
Maria Elisabeth Bach (1644–1694) var Johann Sebastian Bachs mor.
«Svenska Hector»
Svenska Hector var et krigsskip i den svenske Flottan under den nordiske syvårskrigen 1563-1570 som hadde en bestykning på mellom 87 og 95 skyts og en besetning på 430 til 600 mann. Med et deplasement på 900 tonn var «Svenska Hector» også kjent som «Stora Hector» i de første årene som et av de største storskipene i Sverige.
Dette krigsskipet deltok i sjøslagene under krigen mot Danmark-Norge og Lübeck fram til det andre slaget ved Bornholm den 7. juli 1565. Både danskene og lübeckerne hevdet dette storskipet hadde sunket med sitt mannskap, men skal ha blitt berget ifølge de svenske opplysningene. «Svenska Hector» var sporadisk nevnt fram til 1589 da det skulle ha blitt opphugd, sammen med dokumenter om bestykning, utrustning og besetning på dette skipet.
Maria Elisabeth Bach
Hun var datter til Valentin Lämmerhirt (død 1665), en buntmaker og vognfører fra Erfurt. Maria Elisabeth giftet seg 8. april 1668 med sin barndomsvenn Johann Ambrosius Bach. De forlot Erfurt i 1671 og slo seg ned i Eisenach hvor de i 1685 fikk Johann Sebastian, deres åttende og siste barn.
«Svenska Hector»
Den 7. juli 1565
I denne dagen hendte det blodigste sjøslaget i historien mellom skandinaver etter den allierte krigsflåten på 21 danske og 15 lybske krigsskip tidlig om morgen fra kl. 6 gikk til angrep på den svenske flåten på 48 skip mellom Rügen og Bornholm. Meget raskt utviklet sjøslaget seg til et blodig og forvirrende møljeslåssmål skip mot skip, og i midten av kampene befant de tre flaggskipene, Klas Horns «Sankt Erik», Otto Ruds «Jægermester» og Friedrich Knebels «Morianen» seg med deres «sekundanter».
Den gjeldende taktikken under sjøslaget var at de større krigsskipene skulle ha assistanse av et par mindre skip som «sekundanter» i en gruppeformasjon som konfronterte sine motstanderne enten i samlet styrke eller ved angrep med storskipet som en spydspiss. Det svenske flaggskipet «Sank Erik» hadde to sekundanter, blant dem «Svenska Hector», som straks ble konfrontert av det nybygde og sterkere flaggskipet «Morianen».
Det kom til meget voldsomme kamper mellom de to storskipene, ombord på det lybske flaggskipet var besetningen på ett tusen sjømenn og soldater mens det var opptil seks hundre mann ombord på «Svenska Hector» som like fullt deltok i entringskampene. Admiral Knebel var i ferd med å erobre det gjenstridige fiendeskipet da det kom flere skudd fra «Sankt Erik» som forårsaket skader på riggingen. Blant annet ble stormasten felt med kjedeledd.
Knebel valgt å avbryte striden etter å ha blitt angrepet av andre svenske skiper, men «Svenska Hector» nektet å gi slipp på det lübeckske skipet, så ankrene ble sluppet ned i vannet for å holde seg fast. Med denne manøvreringen klarte Knebel å riste av seg svenskene som kom i drift, og kunne komme seg i sikkerheten. Det svenske krigsskipet «Svenska Hector» var meget sterkt skadet under kampene, og danskene som lübeckerne oppriktig trodde det hadde sunket som et resultat av sine skadene.
«Svenska Hector» som de allierte hadde oppgitt sunket under sjøslaget ved Bornholm, skal ha vært i den svenske flåten fram til 1587, deretter ble det opphugd for de neste to årene.
«Kashima» (1905)
«Kashima» var et japansk slagskip.
«Kashima»-klassen, som bestod av «Kashima» og søsterskipet «Katori», var basert på den britiske «King Edward VII»-klassen og ble bygget i Storbritannia som den siste klassen av japanske slagskip som ble bygget utenfor Japan.
Bestykningen bestod av fire 12" kanoner plassert parvis i to tårn, fire 10" kanoner plassert i hvert sitt tårn og tolv 6" kanoner plassert enkeltvis i kasematter.
«Kashima» fikk sin framdrift fra en firesylindret kullfyrt vertikal trippelekspansjonsmaskin som drev to propeller.
Petar Bojović
Petar Bojović (serbisk: Петар Бојовић) (født 16. juli 1858, død 19. januar 1945) var en serbisk feltmarskalk og militærleder under balkankrigene og første verdenskrig
Stormyra, Inntian naturreservat
Stormyra, Inntian naturreservat er et naturreservat på øya Inntian i Frøya i Trøndelag. Området som er vernet er en kystmyr som ligger inne på øya. Myra er som de fleste tilsvarende myrer langs kysten, benyttet til torvuttak, men i begrenset grad.
Reservatet ble opprettet i 1990 for å bevare en typisk kysthøgmyr med terrengdekkende partier.
Terje P. Hagen
Terje Per Hagen (født 15. februar 1957) er instituttleder og professor ved Institutt for helse og samfunn ved Universitetet i Oslo.
Hagen er Cand.polit. i statsvitenskap i 1987, og senere dr. polit. 1995, begge deler ved Universitetet i Oslo. I 1986 var han forskningsassistent finansiert av NAVF ved Institutt for statsvitenskap. Fra 1987 var han forsker ved Norsk institutt for by- og regionforskning (NIBR). Fra 1992 til 1993 var han Fulbright-stipendiat ved Stanford University. I 1998 ble han ansatt ved Institutt for helseledelse og helseøkonomi (tidligere kalt Senter for helseadministrasjon). Fra 2006 til 2007 var han gjesteforsker ved Berkeley. Hagen var leder i ekspertutvalget for regionreformen, et ekspertutvalg nedsatt av Kommunal- og moderniseringsdepartementet i 2017 for å vurdere fylkeskommunenes oppgaver.
River Rouge kraftverk
River Rouge kraftverk er et varmekraftverk i Wayne County, delstaten Michigan i det østlig-sentrale USA. Det har en installert produksjonskapasitet på 933 MW, fordelt på 3 blokker / turbiner. Operatør er Detroit Edison Co.
Anlegget ble bygget ut i årene 1956–1958. Brenselkilden er kull, biomasse og naturgass.
I 2006 hadde hele anlegget utslipp på 3,0941 millioner tonn CO2.
Liten hageblomsterflue
Utseende
En middelsstor (8–12 mm), gul og svart blomsterflue. Den kjennes forholdsvis lett på at baklårene er svarte minst i de innerste 2/3 – hos andre Syrphus-arter er de mer gule. Den ligner noe på en veps, men er ikke av de beste vepsetterligningene. Hodet er stort og bredt, fasettøynene mørkrøde og nakne. De møtes i pannen hos hannen, men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval. litt flat, med dypt svart grunnfarge. Det andre leddet har gule sideflekker, det tredje og fjerde vanligvis brede gule tverrbånd som er litt innskåret bak i midten. Det femte leddet er nesten helt gult, det sjette gult, men svart ved roten. Beina er slanke, gule og svarte. Vingene er glassklare med nesten usynlig vingemerke. Arten er i gjennomsnitt noe mindre enn de andre nordiske Syrphus-artene, men overlapper mye med dem i størrelse.
Levevis
Larvene lever av bladlus. De voksne fluene kan finnes fra mai til oktober og besøker mange slags blomster, arten overvintrer som larve.
Utbredelse
Arten er meget vidt utbredt. Den finnes i så godt som hele den palearktiske sone, inkludert Svalbard, og i mesteparten av Nord-Amerika. Den er kjent for å vandre mye, og det er trolig at funnene på Svalbard dreier seg om innfløyne individer. I Norge er den funnet over hele landet, men er kanskje ikke fullt så vanlig i Nord-Norge som Syrphus ribesii og Syrphus torvus.
Älvsjö
Älvsjö er en bydel i bydelsområdet Älvsjö i Söderort i Stockholm. Den ligger øst, vest, sør og delvis nord for Älvsjö stasjon. Etter at stasjonen ble anlagt, begynte utbyggingen av boligfeltene i området, med start i 1909. Øst for stasjonen ligger Stockholmsmässan (også kalt Älvsjömässan) og Rica Talk Hotel.
Sigvart Østrem
Sigvart Leonhard Østrem (født 30. desember 1942 i Etne) er tidligere journalist og redaktør i NRK.
Østrem har utdanning innen sosiologi og statsvitenskap og begynte i NRK i Oslo i 1967. I 1972 gikk han til NRK Rogaland, hvor han ledet distriktskontoret fra 1990 til 2000 som distriktssjef (tittelen ble senere endret til distriktsredaktør). I perioden 1982 til 1989 var han olje- og energimedarbeider i NRK. Østrem ble penjonist sommeren 2009.
Bonanza
Bonanza er en amerikansk westernserie som gikk på NBC fra 1959 til 1973. Serien handlet om den hardt arbeidende og respekterte familien Cartwright og deres liv på ranchen Ponderosa i Nevada. Her måtte de jobbe med å beskytte sin egen ranch, samtidig som de måtte hjelpe til med å holde områdene rundt trygge. Familien besto av faren Ben og hans tre voksne sønner.
Serien ble meget populær i USA og lå øverst på TV-toppen fra 1964 til 1967. I 1971 begynte seerinteressen å falle, noe som bidro til at serien ble nedlagt i 1973. I tillegg døde Dan Blocker i 1972. Noe som gjorde det mer krevende å fortsette.
I Norge har serien gått på TV 2 siden 1997.
Flisnes
Flisnes er en bydel i Ålesund. Stedet har en barneskole, Flisnes Skole. Stedet ligger lengst øst i Ålesund, like før Emblem og var før byutvidelsen i 1968 en del av Borgund kommune. Flisnes hører i dag til Indre Borgund bydel, som omfatter Humla, Tørla, Vegsund, Blindheim, Myrland, Flisnes og Emblem østover til kommunegrensa.
Stedet har også to butikker, som er Kiwi Flisnes og Rema Flisnes.
Lund skole
Lund skole kan referere til:
Riot Factory
Riot Factory er et norsk plateselskap, som med kontorer i Trondheim og Oslo. Plateselskapet ble grunnlagt i 2011 og drives av Stian Denstad, Arne Johannessen og Jonny Hanger Humstad. Riot Factory sine artister distribueres av Musikkoperatørene AS i Norge og INgrooves i resten av verden.
Riot Factory står også bak Alternativ Julekalender, som hver desember sprer norsk undergrunnsmusikk i julekalenderform. Plateselskap vant NTNUs musikknæringspris i 2013.
Seravezza
Seravezza er en by og kommune i provinsen Lucca, nord i Toscana i Italia. Byen har 13 000 innbyggere.
Linde AG
Linde AG, til daglig kjent som The Linde Group, er et tysk industrikonsern grunnlagt i 1879. Hovedkontoret ligger i München i Tyskland, med noen støttefunksjoner plassert i Surrey i England. Konsernet har omkring 50 000 ansatte. De sentrale virksomhetsområdene er industrigass og ingeniørvitenskap.
Ruskeala
thumb|200px|Beliggenhet for Ruskeala kommune i den del av Viborgs län som ble avstått til Russland i 1944. Ruskeala (russ. Рускеала) er et tettsted i Sortavala rajon i russisk Karelia. Tettstedet ligger nord for innsjøen Ladoga. En internasjonal turistvei Blå vegen går gjennom Ruskeala.
Før 1944 var Ruskeala en finsk kommune i Viborgs län. Kommunen hadde innbyggere i 1939.
thumb|left|Marmorsjøen i Ruskeala Like utenfor tettstedet ligger Ruskeala marmorbrudd. Forekomsten har vært utnyttet siden 1769. Marmoren har vært benyttet til flere bygninger i St. Petersburg (bl.a. Isak-katedralen, Vinterpalasset, Eremitasjen og Kazan-katedralen). Deler av marmorbruddet er nå oppgitt og oversvømmet med vann.
Landsorganisasjonen i Norge
Landsorganisasjonen i Norge (LO) er Norges største hovedsammenslutning av arbeidstakere. LO består av 25 fagforbund (2023) med over 1,000,000 medlemmer (2023). Over 590,000 medlemmer er fullt betalende medlemmer, noe som tilsvarer 22 prosent av alle lønnstakere.
LO ble stiftet den 1. april 1899 som Arbeidernes Faglige Landsorganisasjon (AFL) og byttet til dagens navn i 1957.
Formelt er LO en tverrpolitisk organisasjon med medlemmer som støtter alle politiske partier i Norge. Tradisjonelt har imidlertid LO et tett samarbeid med Arbeiderpartiet. Historisk er LO preget av sosialistisk tanketradisjon og det politiske programmet kan sies å være basert på en blanding av tradisjonelle sosialistiske verdier, kombinert med mer moderne sosialdemokratiske tanker.
Formål
LO har til formål å samordne medlemsforbundenes arbeid for slik å samlet fremme lønnstakernes faglige, økonomiske, helsemessige, sosiale, forsikringsmessige og kulturelle interesser (ifølge vedtektene). Arbeidet foregår først og fremst gjennom å opprette tariffavtaler og å styrke disse.
Arbeidet med å opprette og forbedre tariffavtalene skjer i all hovedsak gjennom tariffoppgjørene.
Beslutningsorganer
Beslutningsorganene i LO består øverst av:
På kongressen i 1993 ble LO delt inn i de fire kartellene LO Stat, LO Kommune, LO Industri og LO Service. LO Industri og LO Service ble nedlagt i 2004.
Organisering
På den enkelte arbeidsplass er arbeidstakerne dermed vanligvis organisert i en eller flere klubber etter yrkestilhørighet. Klubbene danner igjen gjerne innenfor geografiske områder fagforeninger. Det er disse fagforeningene som på landsbasis danner et fagforbund som igjen tilslutter seg LO.
Lokalorganisasjonene i LO
I tillegg til forbundenes sentrale medlemskap i LO, finnes det en rekke lokalorganisasjoner som fagforeninger innenfor et geografisk område er tilsluttet. Heller ikke her er man direkte medlem som enkeltperson, men er tilsluttet gjennom medlemskap i et forbund og en fagforening. Lokalorganisasjonene benevnes som LO i/på (geografisk sted). Lokalorganisasjonene er blant annet involvert i å arrangere lokale 1. mai-tog, og har også gjerne et faglig-politisk samarbeid med det lokale Arbeiderpartiet og eventuelt andre rød-grønne partier.
Samfunn
LO har tradisjonelt engasjert i seg i de fleste spørsmål som angår medlemmenes interesser. Av stor betydning kan nevnes bedriftsdemokratiet og medbestemmelse på arbeidsplassen, helse-, miljø- og sikkerhetsspørsmål (HMS), likestilling og seksuell trakassering, avtalefestet pensjon, og ferie-, fritid og arbeidstid. I den senere tid har pensjon stått høyt på agendaen.
Historie
Gjennom den industrielle revolusjon på 1800-tallet ble det skapt en helt ny samfunnsklasse – arbeiderklassen. Disse hadde i begynnelsen få eller ingen rettigheter, og etter hvert ble behovet for organisering sterkere.Samtidig ga den nye industrien større muligheter for effektiv organisering av arbeiderne, enn tidligere tiders arbeidsplasser. Arbeiderne er samlet på et relativt lite geografisk område, det er enkelt å identifisere de felles ønskene, og de hadde gode aksjonsmuligheter. På en moderne fabrikk kan en streik i bare en liten del av arbeidsstokken stanse hele produksjonen.
I 1870-årene så de første forløperne til fagforeningene slik vi kjenner dem i dag, dagens lys.
LO stiftes
LO ble stiftet den 1. april 1899 under navnet Arbeidernes Faglige Landsorganisasjon, og hadde ved starten 1,500 medlemmer, men medlemstallet økte raskt etter unionsoppløsningen i 1905. Allerede i 1900 begynte også arbeidsgiverne å organisere seg, i det daværende Norsk Arbeidsgiverforening, senere Næringslivets Hovedorganisasjon (NHO).
Den første landsomfattende arbeidskonflikt i Norge skjedde i 1907. Den første landsomfattende tariffavtale kom på plass samme år med Norsk Jern- og Metallarbeiderforbund. I 1919 vedtok Stortinget åtte timers arbeidsdag og en ukes ferie med lønn.
1920-årene
I 1919 hadde LO 144,000 medlemmer, to år senere, i 1921, gikk 150,000 fagorganiserte ut i streik som en reaksjon på arbeidsgivernes krav om kraftig lønnsnedslag. 1920-årene brakte flere arbeidskonflikter, og ga dertil mange nederlag. På denne tiden var det også en rekke splittelser i arbeiderbevegelsen, mellom kommunisme, sosialisme, og påtrykket fra det nye Sovjetunionen. Fagbevegelsen ble samlet sett svekket. Først i 1930-årene økte medlemstallet i LO igjen.
1930-årene
I 1930 hadde LO 140,000 medlemmer, mens ved inngangen til krigen i 1940, 357,000 medlemmer. Dette tiåret ble preget av at LO og arbeiderbevegelsen ble anerkjent som en politisk kraft og gjennom oppslutning i valg fikk Arbeiderpartiet en solid parlamentarisk basis. Årtiet startet riktignok med Norges største arbeidskonflikt i 1931, da lockout rammet 90,000 arbeidstakere i fem måneder.
Men allerede fire år senere i 1935 ble den første hovedavtalen mellom LO og arbeidsgiverne opprettet. Arbeiderpartiet dannet regjering med to statsråder fra LO i 1935. Allerede før krigen, hvilket i internasjonal sammenheng må sees på som svært tidlig, ble alderstrygd og ledighetstrygd innført i Norge.
LO i illegalitet
Under krigen ble LO, – etter riktignok først en langvarig utholdenhet frem til 1941, – nazifisert. Henrettelsen av Viggo Hansteen og Rolf Wickstrøm i forbindelse med «Melkestreiken» i september 1941 markerte nazistenes overtakelse av LO. En illegal struktur ble imidlertid opprettholdt og fagforeninger organiserte illegale faglige utvalg. Fri Fagbevegelse var LOs illegale avis.
I alt mistet 2,600 LO-medlemmer livet under krigen.
Etterkrigstiden
Etterkrigstiden markante vekst i LOs medlemstall og organisasjonens tette bånd til Arbeiderpartiet gjorde LO til en viktig politisk pådriver for å forbedre lønns- og arbeidsvilkårene for sine medlemmer. Særlig markerer den første arbeidsmiljøloven i 1977 en viktig milepæl for den organiserte arbeiderbevegelsen. Men også ferieloven av 1964, prinsippet om dagpenger under sykdom, likelønn og avtalefestet pensjon er viktige markeringer som ofte fremheves av LO. Etterkrigstiden var også preget av maktkamp og splittelse i LO. Arbeiderpartiet og Norges kommunistiske parti (NKP) hadde av ulike holdninger til den kalde krigen. Under LO-leder Konrad Nordahl var Ap og NKP i 1945 i forhandlinger om å danne et felles parti. Rett etter krigen var NKP populære på grunn av sitt motstandsarbeid mot nazismen, og vant flere viktige posisjoner i LO. Forholdet mellom Sovjetunionen og Vesten gjorde imidlertid at flere i Arbeiderpartiet var skeptiske til kommunistene, og forsøkte å hindre dem i å få posisjoner i LO på grunn av dette. Dette førte til konflikter og diskusjoner innad i LO. I 1948 holdt Einar Gerhardsen den berømte Kråkerøy-talen, der han advarte mot «den indre fienden» i LO, altså kommunistene. Dette førte til økt splittelse i fagbevegelsen.
Forholdet til Arbeiderpartiet
Det tette samarbeidet mellom LO og Arbeiderpartiet er ifølge de to organisasjonene selv et samarbeid mellom selvstendige organisasjoner med sammenfallende interesser. Helt siden de første årene i 1899 hadde LO meget sterke bånd til Arbeiderpartiet, blant annet gjennom kollektive medlemskap. LO og Arbeiderpartiet har fortsatt tette bånd, eksempelvis vedtar tradisjonelt LOs kongress valgkampstøtte til Arbeiderpartiet. LOs valgkampbidrag har vært under stadig diskusjon. En sammenstilling foretatt av ABC Nyheter i 2009 påpekte at LO den gang anbefalte sine medlemmer å stemme Arbeiderpartiet, Senterpartiet og SV på det forestående stortingsvalget, til tross for at Rødts svar på spørsmål LO hadde stilt alle partier i forkant av valget passet bedre overens med LOs politikk enn Arbeiderpartiet og Senterpartiets svar.
Arbeiderpartiet velger også tradisjonelt LOs topptillitsvalgte inn i sitt sentralstyre. Dette har blitt kritisert, og i en periode valgte daværende LO-leder Gerd-Liv Valla å ikke stille til valg til Arbeiderpartiets sentralstyre. Flere sentrale tillitsvalgte i LO har også stilt til valg, – og blitt valgt, – til ulike verv i Arbeiderpartiet.
Forholdet kan sies å ha myknet noe i de senere årene, idet LO også støtter andre organisasjoner med sammenfallende interesser. Blant annet har Sosialistisk Venstreparti og Senterpartiet mottatt støtte fra enten LO eller LOs forbund. Flere tillitsvalgte i LO har også stilt til valg i andre politiske partier. En betydelig andel av LOs medlemmer stemmer dessuten ikke rødgrønt; dette fikk Arbeiderpartiets partisekretær Martin Kolberg til å skape begrepet FrP-koden, som et forsøk på å finne ut av hvorfor mange LO-medlemmer velger Fremskrittspartiet fremfor Arbeiderpartiet. Likevel har båndene mellom Ap og LO vært gjenstand for kritikk fra lederen av den liberale tenketanken Civita, som mener at LO har fått for stor makt over norske arbeidstakeres hverdag.
Internasjonale forbindelser
LO er medlem av:
Vassholmen naturreservat
Vassholmen naturreservat er et naturreservat i Frøya i Trøndelag. Vernet av området kommer som en følge av at det er hekkelokalitet for sjøfugl. Området omfatter Vassholmen og Vasskjæret med tilstørende småøyer vest for Humlingsværet.
Landsorganisasjonen i Norge
Liste over LO-ledere
Under den andre verdenskrigen gikk Landsorganisasjonen i illegalitet. Ledere for det legale LO, den delen av organisasjonen som ønsket samarbeid med okkupasjonsmakten, var:
Andre tilknyttede organisasjoner
Oversikt over organisasjoner eller virksomheter med tilknytning til LO, eller hvor LO har helt eller delvis eierinteresser. Oversikt per oktober 2006.
LOs sommerpatrulje
LOs sommerpatrulje har blitt gjennomført årlig siden 1980-årene. Sommerpatruljen setter fokus på ungdommers situasjon i arbeidslivet. LOs sommerpatrulje besøker samtlige av Norges nitten fylker. Flere hundre unge tillitsvalgte avlegger ungdommer i sommerjobb besøk under patruljeuka. De unge tillitsvalgte oppsøker arbeidsplasser som har unge arbeidstakere for å påse at lover og avtaler blir fulgt. Svært ofte blir flere av de bruddene som blir oppdaget umiddelbart løst.
Rochdale AFC
Rochdale Association Football Club er en engelsk fotballklubb. Klubben ble stiftet i 1907, og ble valgt inn i The Football League i 1921. «The Dale», som er kallenavnet til Rochdale, spiller hjemmekampene sine på Spotland Stadium i Rochdale. Byen Rochdale ligger i den engelske regionen Nordvest-England.
Spillerstall
Oppdatert 5. mars 2023.
Mitra (andre betydninger)
Mitra kan ha flere betydninger.
Ignazio Visco
Ignazio Visco (født 21. november 1949 i Napoli) er en italiensk økonom, som siden 1. november 2011 har vært sentralbanksjef for Italias bank (Banca d'Italia).
Utdanning og yrkeserfaring
Visco er utdannet innen samfunnsøkonomi ved La Sapienza-universitetet i Roma, der han gikk ut med Laud (Summa cum laude) i 1971. Han studerte videre ved University of Pennsylvania, der han tok en Master of Arts-grad i 1974, og en doktorgrad(Ph.D) i 1981.
Han begynte sin karriere ved sentralbanken i 1972, mens han studerte. I 1974 ble han ansatt i avdelingen for økonomisk forskning, der han drev med både empirisk og teoretisk forskning innen bl.a. makroøkonomi, økonometri og økonomisk modellering. Han tok over som leder for forskningsavdelingen i 1990. I denne rollen representerte han også sentralbanken i ulike internasjonale fora, som Den internasjonale oppgjørsbanken, OECD og EU. Han deltok også i beslutninger rundt Italias penge- og valutapolitikk.
Fra 1997 til 2002 jobbet han for OECD, som sjeføkonom og leder for deres samfunnsøkonomiske avdeling (Economics Department). Han returnerte til sentralbanken i mars 2004, som leder for forskningsavdelingen, og i januar 2007 ble han utnevnt til visesentralbanksjef. Den 24. oktober 2011 ble han utnevnt til sentralbanksjef, og overtok denne stillingen 1. november 2011. Han overtok da etter Mario Draghi.
Ved siden av dette har han undervist i økonometri og økonomisk politikk ved Universitetet i Roma. Han har skrevet flere artikler og bøker, se oversikt nedenfor.
Absorpsjonsapparat
Absorpsjonsapparat er et apparat som blir brukt for å ta opp (eller absorbere) en gass inn i en væske. Væska renner nedover i apparatet mens gassen vil strømme oppover.
Ståle Kleiberg
Bakgrunn
Kleiberg er utdannet filolog fra Universitetet i Oslo, med musikk, allmenn litteratur og nordisk i fagkretsen. I tillegg har han diplomeksamen i komposisjon fra Norges musikkhøgskole og komposisjonsstudier i England.
Ståle Kleiberg har forsket på fransk og norsk musikk fra 1900-tallet, og på tysk musikk fra andre halvdel av 1700-tallet. Han er medredaktør i Norges musikkhistorie.
Musikalsk virke
Verket ble fremført i Washington National Cathedral 11. september 2004, minnedagen for terrorangrepene i New York og Washington. Verket ble også oppført 1. september 2008, på minnedagen for Hitlers angrep på Polen.
Requiem er omtalt i et eget kapittel i boken Memento Mori av den amerikanske musikologen Robert Chase. Det inngår i en trilogi med symfonien Klokkeskjæret og orkesterverket Lamento: Cissi Klein in memoriam. Sistnevnte verk er skrevet til minne om den jødiske piken Cissi Klein fra Trondheim, som omkom i Auschwitz i 1943.
Flere av Kleibergs verker har en litterær tilknytning. I 1981 skrev han en sangsyklus med Haugtussa-sanger, med utgangspunkt i Garborgs verk. Komposisjonen Rosevinduet for 12 instrumenter og resitatør, er dels inspirert av Gabriel Kiellands kunstverk i Nidarosdomen, dels av Stein Mehrens dikt til samme. Han har også skrevet korverk for blandet kor til Wergelands dikt Efter tidens leilighed og Til min Gyldenlak.
I 2015 ble Mass for Modern Man urfremført i Nidarosdomen som Olavsfestdagenes åpningskonsert, og fikk sin tyske premiere i Münchner Dom i november samme år. Hans opera-oratorium David and Bathsheba høstet også stor anerkjennelse ved urfremføringen i Nidarosdomen i 2008, og er siden fremført i flere land. 2Ls Blu-Ray- og SACD-utgivelse av verket ble nominert til amerikansk Grammy i klassen Best Opera Recording. I tillegg til omfattende arbeid i oratorie- og operasjangeren har Kleiberg også komponert for kammerformatet; et eksempel på dette virket er 2L-utgivelsen Mezzotints fra 2015.
Æresbevisninger
Kleiberg fikk Fartein Valen-stipendet i 1999 og ble valgt til årets komponist av Trondheim symfoniorkester for sesongen 2000–2001.
Kleiberg er nominert til Grammy-prisen to ganger: i 2009 for albumet Treble and Bass, med Trondheim Symfoniorkester og solistene Marianne Thorsen på fiolin og Göran Sjölin på kontrabass; og i 2013 for Trondheim Symfoniorkesters innspilling av operaen David and Bathsheba.
I 2018 ble han tildelt Musikkforleggerprisen som årets opphaver innen klassisk/samtidsmusikk for verket Mass for Modern Man. Han har også vært nominert til Musikkforleggerprisen i klassen årets verk – klassisk/samtidsmusikk i 2016 for «Requiem», i 2019 for «String quartet no. 3», i 2020 for «Concerto for Doublebass and Orchestra» og i 2021 for «Brastjskonsert», og i klassen året opphavsperson i 2016. I 2023 ble han nominert til Norsk Komponistforenings årets verk for Concerto for Viola and Orchestra.
Andreas av Hellas og Danmark
Andreas av Hellas og Danmark (født, død 3. desember 1944) av huset Schleswig-Holstein-Sonderburg-Glücksburg var en gresk prins. Han var sønn av Georg I (1845–1913), konge av hellenerne, og av storhertuginne Olga Konstantinova (1851–1926) av Russland. Prins Andreas var far til prins Philip, hertug av Edinburgh.
Bakgrunn
Andreas ble født i Athen, og fikk opplæring i engelsk av sine hushjelpere under oppveksten, men nektet å prate noe annet enn gresk med sine foreldre; et språk han behersket bedre enn sine søsken.
Tidlig karrière
Andreas gikk på kadettskole og stabsskole i Athen, men deltok ikke i Balkankrigene mens han jobbet i feltsaniteten. I 1914 hadde Prins Andreas (i likhet med mange europeiske prinser) militære æresposisjoner i både de tyske og russiske rikene, så vel som prøyssisk, russisk, dansk og italiensk ridderskap.
Ekteskap og barn
Prins Andreas giftet seg med Alice av Battenberg den 6. oktober 1903 i Darmstadt. Påfølgende dag ble to religiøse bryllupsseremonier holdt: én luthersk i den evangeliske slottskirken, og én gresk-ortodoks i det russiske kapellet i Mathildenhöhe. Prinsesse Alice var datter av Louis av Battenberg (senere 1. marki av Milford Haven) og storhertuginne Victoria av Hessen og ved Rhinen, datter av prinsesse Alice av Storbritannia. Slik var prinsesse Alice også oldebarn til dronning Victoria og prins Albert og i arvefølgen til den britiske tronen. Prins Andreas var også i den britiske arvefølgen, dog mye lenger ned på listen, grunnet hans mors opphav fra Georg II gjennom hans eldste datter, prinsesse Anne av Oranien. I tillegg stammet hans far også fra Georg II gjennom to andre døtre: Louise og Mary.
Prins og prinsesse Andreas hadde fem barn:
Syn (gudinne)
Syn (norrønt Syn, «nekting» ) er gudinne, åsynje, som i norrøn mytologi er den som nekter uvelkomne gjester å komme inn for døra. På tinget er hun den som reiser motmæle mot de saker hun ikke vil skal vinne fram. Hun er attestert i Den yngre Edda som ble skrevet på 1200-tallet av Snorre Sturlason. Syn nevnes også i kjenninger i skaldediktningen.
I kildene
I Gylvaginning i Den yngre Edda gir Den Høye (Odin) en kort beskrivelse av 16 åsynjer, og han lister Syn som ellevte: ''«Ho voktar døra i halla, og stengjer for dei som ikkje får gå inn. Og på tinget er ho satt til å reise motmæle mot saker som ho ikkje vil skal gå fram». I tillegg nevner Snorre en etymologisk forklaring på navnet Syn ved at det er en «seiemåten at det er sett «syn» (stengje) for ei sak, når ein mann set seg imot henne»''. I Skaldskaparmål i Den yngre Edda opptrer hun også på en liste med navnene til 27 åsynjer. Hun opptrer også i to kjenninger i verker som er nedtegnet i Skaldskaparmål; en gang i Torsdråpa av Eiliv Godrunarsson, og en gang som kjenning for kvinne i et verk tilskrevet en Steinar.